
Van Wikipedia 

Dit artikel is gesjreve (of begos) in't Mestreechs. Laes hie wie v'r mit de versjillende saorte Limburgs omgaon. 


't Chinees is 'n Sino-Tibetaanse taol die door't groetste deil vaan de 
1,3 mieljard inwoeners vaan China (en Taiwan) weurt gesproke, 
zoewie door talloes mieljoene lui wereldwied in de Chinesen 
diaspora , 't Is de taol vaan de Han-Chineze , meh ouch vaol lui oet 
etnische minderhede in China spreken't es ierste daan wel twiede 
taol. 't Chinees is 'n macro taol : zien dialekte versjelle oonderein zoe 
zier tot ze oonderein neet te verstoon zien en op taolkundege grun 
gemekelek es apaarte taole kinne gelle. De hoofdialekte zien 
Mandarijn , Hui, Wu, Xiang , Hakka, Min, Kantonees en Ping, 't Yin 
weurt soms ouch nog es apaarte grop aofgesjeie; va5l taolkundege 
rekene dat evels ieder tot't Mandarijn. 

Alle Chinese dialekte zien toentaole in d'n ingste zin vaan't woord: 
de prosodie weurt in de ierste plants bepaold door de toene die 
waord vaan ziechzelf hobbe. De dialekte versjelle oonderein evels 
sterk in't toensysteem wat ze hhbbe. Zoe heet't Mandarijn veer 
toene, 't Kantonees evels zes, die nog wijer kinne weure oetgesplits 
tot wel nege. Ouch goon alle soorte Chinees consonantclusters oet 
de weeg; in sommege dialekte maag e woord ouch neet op 'nen 
aandere consonant es -n of -ng indege. Wijer is 't Chinees 'n 
isolerende taol, wat drop neerkump tot waord samevalle met wortele 
en neet kinne weure verboge. 



Verspreiing vaan de Chinees 
dialekte in Oos-China. Ouch in deile 
vaan't weste is't Mandarijn 
inheims; me zuut dat vaan de kaart 
aofloupe. 


't Chinees weurt gesjreve met't Chinees sjrif , e karaktersjrif wat al 
sinds't ind vaan't twiede millennium veur Christus bekind is. De 

ajdste fase vaan 't Chinees neump me Aajdchinees , wat gans geleidelek euvergeit in 't Middelchinees . 
Taolkundege meine tot't Aajdchinees nog gans oon-Chinees kloonk ('t had woersjijnelek gein toene en wel 
consonantclusters). 't Middelchinees had wel 'n typisch Chinese klaanklier. De groete vaolheid aon 
aofwiekende dialekte zouw ziech pas in't Nuichinees hobbe gemanifesteerd. 


Zuug ouch 

■ Lies vaan Sinitische taolvariante 



Dit artikel is e sjtumpke. De kans Wikipedia helpe door't aan te voile (https://li.wikipedia. 0 rg/w/ind 


D'r is n Chinees editie van 


ex.php ?title=Chinees&action=edit) 

